టకార్ మార్డే

టకార్ మార్డే అరుణాచల్ ప్రదేశ్ రాష్ట్రానికి చెందిన రాజకీయ నాయకుడు. ఆయన అరుణాచల్ ప్రదేశ్ శాసనసభకు డంపోరిజో శాసనసభ నియోజకవర్గం నుండి మూడుసార్లు ఎమ్మెల్యేగా ఎన్నికై హోం, గ్రామీణాభివృద్ధి శాఖల మంత్రిగా పని చేశాడు.

ఆయన అరుణాచల్ ప్రదేశ్ రాష్ట్ర ప్రణాళిక బోర్డు డిప్యూటీ ఛైర్మన్‌గా పని చేశాడు.
రాజకీయ జీవితం
టకార్ మార్డే భారత జాతీయ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1999 శాసనసభ ఎన్నికలలో డంపోరిజో శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి అరుణాచల్ కాంగ్రెస్ అభ్యర్థి టకార్ డోని పై 1,892 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 2004 శాసనసభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి స్వతంత్ర అభ్యర్థి టకార్ డోనిపై 155 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. 

టకార్ మార్డే 2009 శాసనసభ ఎన్నికలలో డంపోరిజో శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి లోంపాక్ పాక్సోక్ పై 5,758 ఓట్ల మెజారిటీతో గెలిచి వరుసగా మూడోసారి ఎమ్మెల్యేగా ఎన్నికయ్యాడు. ఆయన 2014 శాసనసభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి స్వతంత్ర అభ్యర్థి పక్ంగా బాగే చేతిలో 1,357 ఓట్ల తేడాతో ఓడిపోయాడు.

మూలాలు

వర్గం:అరుణాచల్ ప్రదేశ్ రాజకీయ నాయకులు
వర్గం:అరుణాచల్ ప్రదేశ్ వ్యక్తులు
వర్గం:భారత జాతీయ కాంగ్రెస్ నాయకులు